О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 357
Взето с Протокол № 27 от извънредно заседание на Общински съвет – Чепеларе, проведено на 16.05.2017 година.
ОТНОСНО: Сключване на договор за поемане на дългосрочен общински дълг в размер на 1 650 000 лв. за покриване на остатък по търговско задължение (цесия) за 1 100 000 лв. и финансиране на проект „Водоснабдяване на с.Проглед” в размер на 525 000 лв.
Общински съвет – Чепеларе, като изслуша предложението на Кмета на Общината , Постоянната комисия по Бюджет и финанси, Постоянната комисия по Общинска собственост, устройство на територията и инфраструктура, Постоянната комисия по Екология, земеделие и гори,  и след станалите разисквания на основание чл.21, ал.1, т.10 от ЗМСМА и чл.13 и 17 от Закона за общинския дълг
Р   Е   Ш   И:
І. Общински съвет дава съгласие, Община Чепеларе да сключи договор за кредит, по силата на който да поеме дългосрочен общински дълг за покриване на остатък по търговско задължение (цесия) в размер на 1 100 000 лв. и за финансиране на проект „Водоснабдяване на с.Проглед” в размер на 525 000 лв. с ДДС.

ІІ. Условия и параметри на общинския дълг:

1. Максимален размер на дълга – 1 650 000 лв.;

2. Валута – лева;

3. Вид на дълга – дългосрочен, поет с договор за общински заем;

4.  Обезпечение – залог по реда на ЗОЗ върху всички настоящи и бъдещи вземания по бюджетната сметка на Община Чепеларе, по която постъпват настоящи и бъдещи приходи на Община Чепеларе, съгласно чл. 45, ал. 1, т. 1, букви от „а” до „ж” от Закона за публичните финанси и общата изравнителна субсидия на община Чепеларе съгласно чл. 52, ал.1, т.1, "б" от Закона за публичните финанси;
5. Условия за погасяване – по договаряне, съгласно погасителен план с възможност за предсрочно погасяване изцяло или на части, без такса за предсрочно погасяване; 
6. Максимален срок на погасяване – 4 години;

7. Максимален лихвен процент – не по-висок от  3,7%, формиран на базата на ОЛП обявен от БНБ + фиксирана надбавка;

8. Такси и комисионни, включително такса ангажимент и такса за предсрочно погасяване – 0,00 лв.


IIІ. Възлага и делегира права на Кмета на Община Чепеларе да проведе процедура за избор на финансова институция, която да осигури необходимото финансиране, да подпише договора за кредит и договора за залог, както и да извърши всички останали необходими правни и фактически действия за изпълнение на решението по т.I.


IV. За изпълнение на решението по т.IІI. на Кмета на Община Чепеларе се възлага да:


1. Изпрати покани за представяне на оферти за предоставяне на финансирането при условията по т.I до не по-малко от три финансови институции;


2. Да определи с негова заповед комисия от не по-малко от 3/5 човека, включваща минимум един икономист и минимум един юрист, която да разгледа получените оферти и да изготви писмено предложение до Кмета за определяне на финансовата институция, която да предостави финансирането. Критерий за определяне на финансовата институция, която да предостави финансирането следва да бъде предложен най-нисък лихвен процент по кредита, като стриктно се спазват останалите условия съгласно т.I от настоящото решение.


3. Да издаде заповед на основание предложението на Комисията по т.2., с която да определи институцията, от която да бъде поет общинския дълг.

4. В срок до 2 месеца след подписването на договора за кредит да докладва на Общински съвет Чепеларе за условията, при които е поет общинския дълг.

-Общ брой на общинските съветници: 13

-Гласували: 13

Анета Пашалиева: “ПРОТИВ”


Искрен Бозов: “ЗА”

Атанас Стоев: “ПРОТИВ”


            Кирил Кондакчиев: “ЗА”

Борис Георгиев: “ПРОТИВ”


Лина Иванова: “ЗА”

Вангелина Пешинска: “ЗА”



Петър Лазаров: “ПРОТИВ”

Гергана Качакова: “ЗА”



Росица Черпокова: “ЗА”

Дияна Юрукова: “ПРОТИВ”


Стоян Кузмов: “ЗА”



                                                           Слава Пепеланова: ‘’ПРОТИВ’’

ОБЩО ЗА   7 
 ПРОТИВ    6
 ВЪЗДЪРЖАЛ СЕ   0






                        ПРЕДСЕДАТЕЛ НА ОБЩИНСКИ

СЕКРЕТАР: ……………



СЪВЕТ - Ч Е П Е Л А Р Е: ……………..


/АНАСТАСИЯ АСЕНОВСКА/
                         /РОСИЦА ЧЕРПОКОВА/
